คือตอนนั้นผมกินยาเเก้ปวดท้องชนิดนึ่งไป1เม็ดไม่รู้มันเกี่ยวกันไหมพอนอนตื่นมาอีกวันอวัยวะเพศผมก็ปัสสาวะไม่ค่อยออกปัสสาวะน้อยอวัยวะเพศเเข็งไม่สุดอะครับ อันนี้มันเกิดจากยาที่กินใช่ไหมหรือยังไงก่อนผมกินยาอวัยวะเพศก็ปกติดีนะครับ หรือผมควรไปหาตอนนี้ผ่านมา3-4วันเเล้วครับพ่อผมไปซื้อยาที่ร้านยามาให้ผมกินมียาฆ่าเชื้อกับยาถ่ายปัสสาวะตอนนี้ปัสสาสะออกอยุ่ครับเเต่ปัสสาวะมันไม่พุ้งอะครับละก็อวัยวะเพศก็เเข็งไม่สุดเหมือนเดิมเเต่กินยาที่พ่อซื้อมาก็ปัสสาวะออกเยอะกว่าเดิมหน่อยๆครับ
สวัสดีค่ะ อาการที่อวัยวะเพศชายไม่สามารถแข็งตัวได้สุด มีปัสสาวะลำบากด้วยนั้น อาจจะเกิดจาก สาเหตุทางกายใดๆที่ทำให้ระบบประสาทที่ไปเลี้ยงอวัยวะเพศเสียไป จึงทำให้ไม่มีการแข็งตัวของอวัยวะเพศ เช่นโรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหายเป็นต้นหรืออาจมีสาเหตุทางจิตใจเช่น เบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์การมีภาวะปัสสาวะไม่สุดด้วย อาจจะบ่งบอกถึง การติดเชื้อในทางเดินปัสสาวะ หรือการได้รับบาดเจ็บที่ท่อปัสสาวะ ซึ่งอาจส่งผลต่อการแข็งตัวของอวัยวะเพศได้ในเบื้องต้นดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองเด็ดขาด ดื่มน้ำเปล่าสะอาดมากๆ ไม่กลั้นปัสสาวะ และถ้ายังมีอาการเป็นมากขึ้นเรื่อยๆ อวัยวะเพศไม่แข็งตัวจนรบกวนการมีเพศสัมพันธ์มาก ปัสสาวะผิดปกติตลอด ควรไปพบแพทย์